ZurichNLP/romansh-municipal-text-corpus huggingface dataset:
Rumantsch: La vischnaunca Ilanz/Glion ha 13 fracziuns. Las fracziuns da Castrisch, Glion, Schnaus/Strada e Rueun sesanflan all'axa principala dil traffic public e san vegnir contonschidas cumadeivlamein cun tren, auto da posta e velo entochen suenter las 20.30. Il bus da notg vess da vegnir introducius per las fracziuns da Pigniu, Siat, Ruschein, Ladir, Sevgein, Riein, Pitasch, Duvin e Luven. Las singulas fracziuns ein lunsch ina ord l'autra. Da Pigniu a Duvin per exempel 20 kilometers, da Siat a Luven 12 kilometers. La gruppa da clients fussen scolaras e scolars ella vegliadeetgna denter 12 e 16 onns. Giuvenils sur 16 onns van per regla pli gitg che tochen las 22.30 en sortida e van tenor experientscha buca mo a Glion en sortida. In bus da notg che stuess survir tut las fracziuns duront igl entir onn ils vendergis e las sondas caschunass cuosts enorms (mira ils cuosts dallas Steila Surselva cheusut). Quels stessan en negina relaziun cun ils passagiers transportai. Il bus da notg manass probablamein per gronda part sulettamein 2-3 passagiers. Bia giuvenils dil scalem superiur ein naven da 14 onns savens sin viadi cun il moped. Els crodan naven sco utilisaders pusseivels dil bus da notg. Aschia restan buca biars giuvenils dallas fracziuns sco utilisaders potenzials dil bus da notg, sch'ins quenta che 30 scolaras e scolars ord las fracziuns visetan actualmein la scola superiura.
Deutsch: Die Gemeinde Ilanz/Glion umfasst 13 Fraktionen. Die Fraktionen Castrisch, Ilanz, Schnaus/Strada und Rueun liegen an der Hauptverkehrsachse des öffentlichen Verkehrs und können mit dem Zug, Post¬auto und Velo bis nach 20.30 Uhr bequem erreicht werden. Der Nachtbus müsste damit für die Fraktionen Pigniu, Siat, Ruschein, Ladir, Sevgein, Riein, Pitasch, Duvin und Luven betrieben werden. Die einzelnen Fraktionen liegen weit auseinander. Von Pigniu nach Duvin sind es beispielsweise 20 Kilometer, von Siat nach Luven 12 Kilometer. Die Kundengruppe wären Schülerinnen und Schüler im Alter zwischen 12 und 16 Jahren. Jugendliche über 16 Jahren gehen in der Regel länger als bis 22.30 Uhr in den Ausgang und sie gehen erfahrungsgemäss nicht nur in Ilanz in den Ausgang. Ein Nachtbus, der alle Fraktionen freitags und samstags während des ganzen Jahres bedienen müsste, würde enorme Kosten verursachen (siehe Kosten der Steila Surselva weiter unten). Diese würden in keinem Verhältnis zu den beförderten Fahrgästen stehen. Der Nachtbus würde wahrscheinlich die meiste Zeit halbleer bzw. mit 2-3 Fahrgästen herumfahren. Viele Jugendliche der Oberstufe sind ab dem 14. Altersjahr mit dem Mofa unterwegs. Sie fallen als mögliche Nutzer des Nachbusses weg. Damit bleiben nicht viele Jugendliche aus den Fraktionen als potentielle Nutzer des Nachtbusses übrig, wenn man bedenkt, dass aus den besagten Fraktionen aktuell insgesamt nur gut 30 Lernende die Oberstufe besuchen.
Rumantsch: Ei fuss perquei pli raschuneivel da garantir en cass d'occurrenzas specialas in menaschi da bus ellas fracziuns per ils giuvenils che van a scola. Aschia savess la relaziun denter ils cuosts ed il nez vegnir optimada. Tgeininas occurrenzas che quei fuss, stuess vegnir eruiu aunc pli exact.
Deutsch: Sinnvoller wäre es daher, bei speziellen Anlässen einen Busbetrieb in die Fraktionen für die schulpflichtigen Jugendlichen sicherzustellen. Dadurch könnte das Kosten/Nutzen-Verhältnis optimiert werden. Welche Anlässe das wären, müsste noch genauer ermittelt werden.
Rumantsch: Per ils giuvenils sur 16 onns exista la purschida dalla Steila Surselva che vegn finanziada dalla regiun Surselva. Quei bus da notg ei vegnius creaus per giuvenils che vulan ir en sortida la fin d'jamna en Surselva. La Steila Surselva circulescha duront la stagiun principala d'unviern mintga sonda naven dallas 19.00 entochen las 05.00 denter Glion e Sedrun, Glion e Vrin sco era denter Glion e Sursaissa. Da niev va ella era da Glion a Cuera ed anavos. La carta da fauturas e fauturs cuosta CHF 50.00 e sa vegnir duvrada nunlimitadamein duront ils temps menziunai ella Surselva sco era per ils viadis a Cuera. Il bus da notg circulescha duront la stagiun principala d'unviern duront ver 20 fins d'jamna naven dall'entschatta december entochen fin mars.
Deutsch: Für die über 16-jährigen Jugendlichen besteht das von der Regiun Surselva finanzierte Angebot der Steila Surselva. Dieser Nachtbus wurde für Jugendliche geschaffen, welche am Wochenende in der Surselva in den Ausgang wollen. Die Steila Surselva verkehrt in der Winterhauptsaison jeden Samstag ab 19.00 Uhr bis 05.00 Uhr zwischen Ilanz und Sedrun, Ilanz und Vrin sowie Ilanz und Obersaxen. Neu fährt sie auch von Ilanz nach Chur und zurück. Die Gönnerkarte kostet CHF 50.00 und kann unbeschränkt in den obenerwähnten Zeitfenstern in der Surselva sowie für die Fahrten nach Chur benutzt werden. Der Nachtbus verkehrt in der Winterhauptsaison an rund 20 Wochenenden von anfangs Dezember bis jeweils Ende März.
Rumantsch: Sco la grafica cheu survart muossa, importan ils cuosts per la purschida en media rodund CHF 65'000.00. L'utilisaziun dil bus da notg ei sereducida cuntinuadamein ils davos onns avon la pandemia. Igl onn 2009/2010 cun las frequenzas las pli aultas ein en media 488 viadis per notg vegni registrai. Igl onn 2018/2019 era quei aunc en media 179 viadis ed igl onn 2019/2020 aunc en media 151 viadis per notg. Las pli aultas frequenzas crodan ultra da quei ord l'experientscha el temps da tscheiver. Igl onn 2022/2023 ein grondas frequenzas vegnidas registradas sil tschancun da Glion/Cuera. La gronda part dils passagiers ei entrada e sortida ella destinaziun turistica da Laax e Flem. Quei lai supponer che biars hosps da vacanzas han fatg diever dalla purschida dil bus da notg. Il menaschi dalla Steila Surselva ei staus sur tut ils onns in grond deficit.
Deutsch: Wie der obigen Grafik entnommen werden kann, belaufen sich die Kosten für das Angebot auf durch¬schnittlich rund CHF 65'000.00. Die Benutzung des Nachtbusses nahm in den letzten Jahren vor Corona ständig ab. Im Jahr 2009/2010 mit den höchsten Frequenzen wurden durchschnittlich 488 Fahrten pro Nacht registriert, im Jahr 2018/2019 waren es noch durchschnittlich 179 Fahrten und im Jahr 2019/2020 noch durchschnittlich 151 Fahrten pro Nacht. Die höchsten Frequenzen fallen zudem erfahrungsgemäss in die Fasnachtszeit. Im Jahr 2022/2023 wurden hohe Frequenzen auf der Strecke Ilanz/Chur verzeichnet, wobei die überwiegende Mehrheit der Passagiere in den Tourismusdestinationen Laax und Flims zu- und ausgestiegen sind. Dies lässt vermuten, dass viele Feriengäste das Angebot des Nachtbusses genutzt haben. Der Betrieb der Steila Surselva war über alle Jahre hoch defizitär.
Rumantsch: Per ils motivs presentai ha la suprastonza communala decidiu unanimamein da refusar l'introducziun d'in bus da notg che cursescha mintgamai il vendergis e la sonda dallas 22.30 en tut las fracziuns. La suprastonza communala ei denton promta da sclarir sch'ei vegness giavischau in bus da notg ellas fracziuns duront eveniments specials per giuvenils che van a scola.
Deutsch: Aus den dargelegten Gründen hat der Gemeindevorstand einstimmig entschieden, die Einführung eines Nachbusses, welcher immer freitags und samstags um 22.30 Uhr alle Fraktionen bedient abzulehnen. Der Gemeindevorstand ist aber bereit abzuklären, ob bei speziellen Anlässen ein Nachtbus für schulpflichtige Jugendliche in die Fraktionen erwünscht wäre.
Rumantsch: Sin fundament dallas explicaziuns precedentas e sebasond sin art. 31 e 32 digl uorden parlamentar fa la suprastonza communala la proposta da refusar las incumbensas pertuccont la tematica mobilitad.
Deutsch: Aufgrund der gemachten Ausführungen und gestützt auf Art. 31 und 32 der Parlamentsordnung beantragt der Gemeindevorstand, die Aufträge zur Thematik Mobilität abzulehnen.
Rumantsch: Nus giavischein dalla suprastonza communala ina localitad per in club/ina bar a Glion en in liung central. Il club/la bar duei esser accessibels per tut las persunas naven da 16 onns. La localitad sto porscher plaz per entochen 50 persunas. Ultra da quei duess el haver plaz per ina bar, ina meisa da bigliard ed ina surfatscha da saltar. Il local duei era disponer d'installaziuns sanitaras. Plinavon duei la suprastonza communala sclarir sch'in tal local sa esser aviarts gievgia tochen sonda mintgamai dallas 19.00 – 04.00. Ina persuna dalla suprastonza duei vegnir determinada per agid e sustegn ella realisaziun dil project. Ei duei vegnir concediu ina garanzia da deficit per ils emprems 5 onns da menaschi, per ils quals l'altezia sto aunc vegnir fixada.
Deutsch: Wir begehren vom Gemeindevorstand eine Räumlichkeit für einen Club/eine Bar in Ilanz mit zentraler Lage. Der Club/die Bar soll für alle Personen ab 16 Jahren zugänglich sein. Der Raum muss Platz bieten für bis zu 50 Personen, ausserdem soll es Platz haben für eine Bar, für einen Billiard Tisch und eine Tanzfläche. Der Raum soll ebenfalls über sanitäre Anlagen verfügen. Ausserdem soll der Ge¬meindevorstand prüfen, ob ein solches Lokal Donnerstag bis Samstag jeweils von 19.00 – 04.00 Uhr offen haben kann. Vom Vorstand soll jemand bestimmt werden, der unterstützend bei der Projekt¬umsetzung mitwirkt. Es soll eine Defizitgarantie für die ersten 5 Betriebsjahre gesprochen werden, deren Höhe noch zu bestimmen sein wird.
Rumantsch: Tenor art. 4 dalla constituziun communala (LIG 11.1) procura la vischnaunca per las incumbensas ch'ella ha per il beinesser general. Ella promova oravontut in svilup economic equilibrau, il beinstar social, la lavur culturala e la protecziun digl ambient.
Deutsch: Nach Art. 4 der Gemeindeverfassung (RIG 11.1) besorgt die Gemeinde die Aufgaben, die sich ihr zum Wohle der Allgemeinheit stellen. Sie fördert insbesondere eine ausgeglichene wirtschaftliche Entwicklung, die soziale Wohlfahrt, das kulturelle Schaffen und den Schutz der Umwelt.
Rumantsch: Igl art. 5 dalla constituziun communala enumerescha en special las incumbensas las pli impurtontas dalla vischnaunca. Tier las incumbensas dalla vischnaunca s'audan – cun resalva dil dretg federal e cantunal – en special ils suandonts secturs:
Deutsch: Art. 5 der Gemeindeverfassung zählt die wichtigsten Aufgaben der Gemeinde im Besonderen auf. Zu den Aufgaben der Gemeinde gehören, unter Vorbehalt des eidgenössischen und kantonalen Rechts, insbesondere folgende Bereiche:
Rumantsch: Uorden dil territori e digl ambient (planisaziun locala, provediment d'aua, allontanament d'aua‚ fatgs da santeris, protecziun digl ambient);
Deutsch: Raumordnung und Umwelt (Ortsplanung, Wasserversorgung, Abwasserentsorgung‚ Friedhofwesen‚ Umweltschutz);
Rumantsch: La vischnaunca sa era menar instituziuns publicas. Quellas ston esser d'interessenza publica, ein accessiblas per tut ils habitonts e la vischnaunca ei purtadra dall'instituziun. Exempels per instituziuns publicas ein: museums, bibliotecas, teaters, bogns aviarts, fieras, hallas da marcau, provediment d'aua, allontanament d'auas piarsas, allontanament da rumien, schubergiar vias, santeris e semegliont.
Deutsch: Die Gemeinde kann auch öffentliche Einrichtungen betreiben. Diese müssen im öffentlichen Interesse stehen, sind für alle Einwohner zugänglich und die Gemeinde ist Trägerin der Einrichtung. Beispiele für öffentliche Einrichtungen sind: Museen, Bibliotheken, Theater, Schwimmbäder, Märkte, Stadthallen, Wasserversorgung, Abwasserbeseitigung, Abfallbeseitigung, Strassenreinigung, Friedhöfe und ähnliches.
Rumantsch: Il menaschi dad in club da notg ni d'ina bar ei da principi buca l'incumbensa dalla vischnaunca, buc in'incumbensa dil maun public. Igl ei l'incumbensa dall'economia privata da cuvierer ils basegns dils giuvens carschi e dallas persunas carschidas cun pusseivladads da sedivertir duront il temps liber e la sera cun purschidas correspundentas. Persunas naven da 16 onns san gia visitar ustrias e s'entupar e sedivertir leu cun lur collegas. Naven da 18 onns san ellas era visitar clubs da notg, discos e bars. In club da notg che vegn menaus dalla vischnaunca e che vegn finanziaus cun daners publics significass ina concurrenza inadmissibla per las ustrias e bars privatas. Surprender ina garanzia da deficit per ils emprems tschun onns da menaschi caschunass ina sfalsificaziun dalla fiera aschia che las interpresas privatas havessen in disavantatg. In club da notg che vegn sustenius finanzialmein dalla vischnaunca havess negins problems existenzials, tuttina sch'el havess bia ni paucs hosps, sch'el vegness menaus bein ni schliet, perquei che la vischnaunca surpigliasss gie ils cuosts respectivamein las sperditas che seresultan. In club da notg privat mass perencunter concuors suenter cuort temps sch'il menaschi funcziuna buca bein e sche las frequenzas ein schliatas. La finanziaziun d'in club da notg ni d'ina bar entras la vischnaunca cunterfagess aschia al dretg fundamental dalla libertad economica (art. 27 dalla constituziun federala; CS 101).
Deutsch: Der Betrieb eines Nachtclubs oder einer Bar ist grundsätzlich keine Aufgabe der Gemeinde, keine Aufgabe der öffentlichen Hand. Es ist Aufgabe der Privatwirtschaft, die Bedürfnisse der jungen Erwachsenen und Erwachsenen nach Freizeit- und Abendunterhaltung mit entsprechenden Angeboten abzudecken. Personen ab 16 Jahren können bereits Wirtshäuser besuchen und sich dort mit ihren Freunden treffen und vergnügen. Ab 18 Jahren steht ihnen auch der Besuch von Nachtclubs, Discos und Bars offen. Ein von der Gemeinde betriebener und mit öffentliche Geldern finanzierter Nacht-club würde eine unzulässige Konkurrenzierung der privaten Gastwirtschaften und Bars bedeuten. Die Übernahme einer Defizitgarantie für die ersten 5 Betriebsjahre würde zu einer Marktverzerrung führen, durch welche die Privatbetriebe benachteiligt würden. Der von der Gemeinde finanziell unterstützte Nachtclub hätte, egal ob er nun viele oder wenige Gäste hätte, ob gut oder schlecht gewirtschaftet würde, keine existenziellen Probleme, weil die Gemeinde die anfallenden Kosten bzw. Verluste ja übernehmen würde. Ein privat betriebener Nachtclub würde dagegen bei schlechter Betriebsführung und schlechten Frequenzen nach kurzer Zeit Konkurs gehen. Die Finanzierung eines Nachtclubs oder einer Bar durch die Gemeinde würde damit einen Verstoss gegen das Grundrecht der Wirtschaftsfreiheit (Art. 27 der Bundesverfassung; SR 101) darstellen.
Rumantsch: La finala cunterfagessen las uras d'avertura pretendidas da gievgia entochen sonda mintgamai dallas 19.00 entochen las 04.00 alla lescha d'ustrias (LIG 82.1) dalla vischnaunca Ilanz/Glion. Tenor art. 9 al. 1 dalla lescha d'ustria «duein ils menaschis d'ustria vegnir serrai dallas dumengias notg entochen las gievgias notg mintgamai dallas 01.00 entochen las 06.00 sco era vendergis e sonda notg mintgamai dallas 03.00 entochen las 06.00.»
Deutsch: Schliesslich würden die beantragten Öffnungszeiten von Donnerstag bis Samstag jeweils von 19.00 bis 4.00 Uhr gegen das Gastwirtschaftsgesetz (RIG 82.1) der Gemeinde Ilanz/Glion verstossen. Nach Art. 9 Abs. 1 des Gastwirtschaftsgesetzes «sind Gastwirtschaftsbetriebe von Sonntag- bis Donnerstag¬nacht jeweils von 1.00 Uhr bis 6.00 Uhr sowie Freitag- und Samstagnacht jeweils von 3.00 Uhr bis 6.00 Uhr geschlossen zu halten.»
Rumantsch: Sin fundament dallas explicaziuns precedentas e sebasond sin art. 31 e 32 digl uorden parlamentar fa la suprastonza communala la proposta da refusar l'incumbensa.
Deutsch: Aufgrund der gemachten Ausführungen und gestützt auf Art. 31 und 32 der Parlamentsordnung beantragt der Gemeindevorstand, den Auftrag abzulehnen.
Rumantsch: Tenor ils statuts dalla cuminonza da maschinas forestalas (FMG) Foppa consista il cussegl d'administraziun da dus commembers per mintga menaschi forestal participau. Il cussegl d'ad-ministraziun seconstituescha sesez. Dapi la fusiun da vischnauncas igl 1. da schaner 2014 vegn Ilanz/Glion representada el cussegl d'administraziun da Flurin Cavigelli da Glion e Norbert Carigiet da Glion. Quell'elecziun ei buca vegnida fatga dil parlament communal Ilanz/Glion. Flurin Cavigelli era lu commember dil parlament communal Ilanz/Glion. Cun la planisaziun dalla successiun pervia dalla pensiun anticipada da Norbert Carigiet han ins fatg ils sclariments necessaris per occupar il cussegl d'administraziun dalla FMG Foppa.
Deutsch: Gemäss Statuten der Forstmaschinengemeinschaft (FMG) Foppa besteht der Verwaltungsrat aus zwei Mitgliedern pro beteiligten Forstbetrieb. Der Verwaltungsrat konstituiert sich selbst. Seit der Gemeindefusion per 1. Januar 2014 wird Ilanz/Glion im Verwaltungsrat durch Flurin Cavigelli aus Ilanz und Norbert Carigiet aus Ilanz vertreten. Diese Wahl ist nicht durch das Gemeindeparlament Ilanz/Glion erfolgt. Flurin Cavigelli war damals Mitglied des Gemeindeparlaments Ilanz/Glion. Mit der Nachfolgeplanung aufgrund der vorzeitigen Pensionierung von Norbert Carigiet wurden die nötigen Abklärungen für die Besetzung des Verwaltungsrats der FMG Foppa getätigt.
Rumantsch: Flurin Cavigelli ha sper Norbert Carigiet, che va anticipadamain en pensiun la primavera 2024, medemamein communicau sia demissiun per la fin digl onn 2023. Tenor art. 35 al. 1 lit. c cef. 3 dalla constituziun communala (LIG 11.1) elegia il parlament communal Ilanz/Glion ils representants dalla vischnaunca en organisaziuns regiunalas. Per quei motiv duei il parlament communal reglar resp. eleger la successiun. L'entrada en uffeci vegn fixada sin igl 1. da schaner 2024.
Deutsch: Flurin Cavigelli hat nebst Norbert Carigiet, welcher im Frühling 2024 vorzeitig pensioniert wird, ebenfalls seine Demission per Ende 2023 bekannt gegeben. Gemäss Art. 35 Abs. 1 lit. c. Ziff. 3 der Gemeindeverfassung (RIG 11.1) wählt das Gemeindeparlament Ilanz/Glion die Mitglieder von Vertretungen in regionalen Organisationen. Deshalb soll das Gemeindeparlament die Nachfolge regeln bzw. wählen. Der Amtsantritt wird auf den 1. Januar 2024 festgesetzt.
Rumantsch: Sin fundament dallas structuras dalla FMG Foppa vegn proponiu d'eleger el futur in representant ni ina representanta dalla suprastonza communala Ilanz/Glion ed in representant ni ina representanta dil parlament communal Ilanz/Glion el cussegl d'administraziun. Il commember responsabel dalla suprastonza communala ei Hanspeter Bundi da Castrisch (ressort 2).
Deutsch: Aufgrund der Strukturen der FMG Foppa wird vorgeschlagen, dass künftig ein Vertreter oder eine Vertreterin aus dem Gemeindevorstand Ilanz/Glion und ein Vertreter oder eine Vertreterin aus dem Gemeindeparlament Ilanz/Glion in den Verwaltungsrat gewählt werden. Das zuständige Mitglied aus dem Gemeindevorstand ist Hanspeter Bundi aus Castrisch (Ressort 2).
Rumantsch: La suprastonza communala Ilanz/Glion propona d'eleger Hanspeter Bundi da Castrisch ella suprastonza dalla corporaziun d'aua piarsa Gruob. El resta entochen la fin digl onn 2023 delegau. Cunquei ch'el era entochen da cheu delegau sto il parlament communal Ilanz/Glion eleger ina successura ni in successur per el. L'entrada en uffeci vegn fixada sin igl 1. da schaner 2024.
Deutsch: Der Gemeindevorstand Ilanz/Glion schlägt Hanspeter Bundi aus Castrisch für die Wahl in den Vorstand des Abwasserverbands Gruob vor. Er bleibt bis Ende 2023 Delegierter. Weil er bisher als Delegierter amtete hat das Gemeindeparlament Ilanz/Glion eine Nachfolgerin oder einen Nachfolger zu wählen. Der Amtsantritt wird auf den 1. Januar 2024 festgesetzt.
Rumantsch: Nus giavischein in niev local da giuventetgna cun pliras stanzas. Ei munglass dar ina stanza cun canapès, ina stanza per occurrenzas cun DJ ed ina bar per giuvenils naven da 13 onns. Il niev local da giuventetgna stuess esser ella vischinonza da loghens attractivs sco il bogn aviert, il plaz da ballapei ni il pumptrack planisau. Il liug dil niev local da giuventetgna duei esser pli centrals a Glion. Perfetga fuss la casa da tir veglia.
Deutsch: Wir wünschen einen neuen Jugendraum mit mehreren Räumlichkeiten. Es sollte einen Raum für Sofas geben, einen Raum für DJ-Anlässe und eine Bar für Jugendliche ab 13 Jahren. Der neue Jugendraum sollte in der Nähe von attraktiven Standorten wie die Badi, der Fussballplatz oder der geplanten Pumptrack liegen. Der Standort des neuen Jugendraums sollte zentraler in Ilanz liegen. Perfekt wäre das alte Schützenhaus.
Rumantsch: La suprastonza communala vegn incumbensada da construir in skatepark a Glion en collaboraziun cun in'uniun. Quei sa vegnir fatg en cumbinaziun cun il pumptrack planisau sigl areal Fontanivas. La realisaziun duei succeder entochen igl atun 2024.
Deutsch: Der Gemeindevorstand wird beauftragt, in Zusammenarbeit mit einem Verein in Ilanz einen Skatepark zu errichten. Dies kann in Verbindung mit dem geplanten Pumptrack im Areal Fontanivas erfolgen. Eine Errichtung soll bis Herbst 2024 angestrebt werden.
Rumantsch: La suprastonza communala ei pertscharta ch'il liug actual e las localitads dil local da giuventetgna ein buc optimals. D'ina vart sesanfla il local da giuventetgna actual lunsch ordeifer il center dil marcau egl areal d'industria alla fin dalla Via Santeri a Glion. Da l'autra vart ein las localitads pauc adattadas. Plinavon ston las localitads vegnir scaldadas duront la stagiun freida cun in accumulatur electric, tgei che caschuna cuosts d'energia surproporziunals. Igl ei perquei in giavisch dalla vischnaunca da midar quella situaziun.
Deutsch: Der Gemeindevorstand ist sich bewusst, dass der aktuelle Standort und die Lokalitäten des Jugendraums nicht optimal sind. Einerseits liegt der heutige Jugendraum weit ausserhalb des Stadtzentrums im Gewerbeareal am Ende der Via Santeri in Ilanz. Andererseits sind die Räumlich¬keiten wenig zweckmässig. Zudem müssen die Räumlichkeiten in der kalten Jahreszeit mit Elektrospeicher geheizt werden, was unverhältnismässig hohe Energiekosten verursacht. Es ist der Gemeinde daher ein Anliegen diese Situation zu ändern.
Rumantsch: Actualmein ei la vischnaunca vidlunder da preparar e da realisar in concept per loghens da sport per igl areal Fontanivas. Il medem mument vegn fatg in masterplan per la sanaziun ed il svilup digl areal da scola a Glion. El rom da questas lavurs vegn segir era discutau davart la damonda d'in niev liug per il local da giuventetgna. L'elaboraziun da questa basa ed in'eventuala realisaziun pretenda denton bia temps. La suprastonza communala sa per quei motiv buca far in'empermischun ligionta ch'il niev local da giuventetgna stetti a disposiziun enteifer ils proxims dus entochen treis onns. Ella vegn denton a sclarir sch'ei dess ad interim in liug alternativ.
Deutsch: Gegenwärtig ist die Gemeinde daran, ein Sportstättenkonzept für das Gebiet Fontanivas zu erarbeiten und umzusetzen. Gleichzeitig wird ein Masterplan für die Sanierung und Entwicklung des Schulareals in Ilanz erstellt. Im Rahmen dieser Arbeiten wird die Frage nach einem neuen Standort für den Jugendraum sicherlich auch diskutiert. Die Erarbeitung dieser Grundlagen und eine allfällige Umsetzung nimmt allerdings viel Zeit in Anspruch. Der Gemeindevorstand kann deshalb kein verbindliches Versprechen abgeben, dass ein neuer Jugendraum in den nächsten zwei bis drei Jahren zur Verfügung steht. Er wird jedoch abklären, ob vorübergehend ein alternativer Standort verfügbar wäre.